házasságban élt; a sok balsors között e nőben egy oly nemeslelkű, 
a komor tudós elzárkózó életmódját valóságos önfeláldozással meg- 
osztó hitvestársra talált, a kinek mély vonzalmát családja iránt 
való gyöngédséggel s nagy figyelmességgel hálálta meg. 
Élete folyását a következőkben adom elő. 2 ) 
Deétéri Borbás Vincze 1844 julius hó 29-én született Ipoly- 
Litke nógrádmegyei palócz községben. Középiskolai tanulmányait 
családjának vagyontalansága miatt (atyja, Deétéri Borbás Ferencz 
kántor és jegyző, anyja szül. Heitzel Júlia volt), csak a rozsnyói 
és egri püspökök stipendiumjai segítségével végezhette el az egri 
gymnasiumban, A botanikával már gymnazista korában foglalko- 
zott, első tanítói az egri érsek kertésze, majd Yrabélyi Marton 3 ) 
volt, a kit tíatal korában számos botanikai kiránduláson elkísért 
1868-ban a pesti egyetemre jött, melynek bölcsészeti karán ter- 
mészettudományi és philologiai előadásokat hallgatott. Ez idő alatt 
a Röser-féle kereskedelmi iskolában, majd későbben a VI. kerületi 
polgári iskolában is tanított magyar nyelvet és természetrajzot. 
1871. év junius havában b. Jurányi Lajos, az egyetemen a növény- 
tan tanárának assistense lett. mint ilyen azonban csak másfél évig 
működött, mert 1872-ben középiskolai tanári oklevelet nyervén, 
már ez év őszén a fővárosi V. kerületi reáliskolánál tanári állást 
kapott; 1874-ben elérte a bölcsészettudori fokot, az 1874 / 5. tan- 
évben a közoktatási minister engedélyével egy évi szabadságot 
élvezett, hogy botanikai tanulmányokat folytasson Innsbruckban 
Kernf.r Antalnál és a berlini egyetemen. Szabadságát még fel- 
használta arra is, hogy a kjöbenhavni leipzigi s müncheni bota- 
nikai intézeteket tanulmányozza. 1880-ban egyetemi magántanári 
képesítést nyert, előadásait a növénygeographiából s az edényes 
növények systematikájából 1881. év 'nyári félévében kezdte meg. 
1898-ban a budapesti egyetemhez kinevezték rendkívüli tanárnak, 
végül 1902-ben a kolosvári egyetemen az újonnan rendszeresített 
növényrendszertani tanszékre rendes tanárnak s a rendszertani 
növénytani intézetigazgatójának; az ottani egyetemi botanikus kert 
igazgatóságát utólag. 1903-ban, kapta meg. 1885-től kezdve 6 évig 
tagja volt az orsz. közoktatási tanácsnak, ezenkívül pedig rendes 
illetőleg választmányi tagja a hazai legkiválóbb tudományos egye- 
sületeknek (a m. tudom. Akadémia kivételével), s munkatársa, 
illet, referense számos bel- és külföldi tudományos folyóiratnak, 
illet, vállalatnak. 
Irodalmi tevékenysége rendkívül kiterjedt volt. Tankönyvek, 
önálló dolgozatok, czikkek és közlemények megírása mellett kül- 
földi szaklapok részére, azoknak (gyakran kétszeri) referátum) ait 
is kidolgozta, hozzávéve még a hazai növények gyűjtése körül 
2 ) L. Knapp, J. Árm. Dr. Vincenz von Borbás. Ö. B. Z. 1881. p. 209 — 2 1 H. 
Arczképpel. 
a ) Vrabf.lyi .Márton (szül. 1807., megh. 1877.) jeles botanikusunk:, gr. 
Károlyi György mátraalji uradalmának volt tisztviselője. 
